Nico Williams

Nicholas ”Nico” Williams Arthuer (s. 12. heinäkuuta 2002 Pamplona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaota ja on pelipaikaltaan laitalinkki. Hän on Euroopan-mestari vuodelta 2024.

 Seurajoukkueura 
Williams on kotoisin Pamplonasta, jossa hän liittyi paikallisseura Osasunan junioriakatemiaan ja vuonna 2013 hän siirtyi baskiseura Athletic Bilbaon akatemiaan.Nico Williams, la nueva gran promesa del Athletic Juvenil División de Honor. Viitattu 18.10.2022.  Kauden 2019–2020 hän vietti seuran farmijoukkueessa CD Basconiassa.Nico Williams sube al filial e Iñaki le espera pronto a su lado AS. Viitattu 18.10.2022. 

11. toukokuuta 2020 Williams nostettiin seuran reservijoukkueeseen, joka pelasi maan kolmanneksi korkeimmalla sarjatasolla Segunda División B:ssä.Nico Williams y Nico Serrano, al Bilbao Athletic Athletic Club. Viitattu 18.10.2022.  Ensiesiintymisensä seuran edustusjoukkueessa hän teki 28. huhtikuuta 2021 kotiottelussa Real Valladolidia vastaan; hänen isoveljensä Iñaki tuli kentälle 10 minuuttia myöhemmin.Athletic Club vs. Real Valladolid Soccerway. Sivustolla 18.10.2022.  Tämä oli ensimmäinen kerta kuin sisarukset ovat kentällä samaan aikaan seuran historiassa sitten Julio ja Patxi Salinasin vuonna 1986.Draw against Real Valladolid at San Mamés Athletic Club. Viitattu 18.10.2022.  Veljekset pelasivat myös seuraavassa liigaottelussa Sevillaa vastaan.

Williams teki ensimmäiset kaksi maaliaan edustusjoukkueessa 6. tammikuuta 2022 Copa del Reyn ottelussa Atlético Mancha Realia vastaan.Nico Williams' double ends the illusion of Atlético Mancha Real  Spain's News. Viitattu 18.10.2022.  Viikkoa myöhemmin hän teki 2–1-voittomaalin Supercopa de Españan välieräottelussa Atlético Madridia vastaan.Nico Williams scores dramatic late winner as Athletic Club stun Atletico Madrid with comeback Eurosport. Viitattu 18.10.2022.  20. tammikuuta 2022 Williams teki ensimmäisen ammattilaissopimuksensa seuran kanssa.Nico Williams earns first-team contract Athletic Club. Viitattu 18.10.2022.  Hän pelasi kaudella 2021–2022 Espanjan liigassa 34 ottelua, joissa hän oli 11 kertaa avauskokoonpanossa.

11. syyskuuta 2022 Williams teki ensimmäisen maalinsa maan pääsarjassa Primera Divisiónissa ottelussa Elchea vastaan. Nico Williams opens La Liga account as Athletic Bilbao thrash Elche Goal. Viitattu 18.10.2022.  Seuraavalla viikolla ottelussa Rayo Vallecanoa vastaan hän onnistui jälleen maalinteossa,Williams brothers enjoy stirring send-off at Athletic after international calls The Guardian. Viitattu 18.10.2022.  ja syyskuun lopulla hän teki kolmannessa peräkkäisessä liigaottelussa maalin, nyt Almeríaa vastaan. Hän teki kauden 36 liigaottelussaan kaikkiaan kuusi maalia ja seitsemässä Espanjan cupin ottelussaan kolme maalia.

Williams pelasi kaudella 2023–2024 Espanjan liigassa 31 ottelua, joissa hän teki viisi ja syötii 14 maalia. Espanjan cupin kuudessa ottelussaan hän teki kolme maalia. Rangaistuspotkukilpailussa Bilbaon voittoon ratkenneessa cupin loppuottelussa Mallorcaa vastaan hän syötti varsinaisella peliajalla 1–1-tasoitusmaalin. Kaudella 2024–2025 Williams pelasi 29 sarjaottelua, joissa hän teki viisi ja syötti viisi maalia. Eurooppa-liigassa hän pelasi 13 ottelua, joissa hän teki viisi maalia ja antoi kaksi maalisyöttöä. Williams valittiin Eurooppa-liigan kauden 2024–2025 tähdistöjoukkueeseen.

 Maajoukkueura 
Williams sai ensimmäisen kutsunsa Espanjan maajoukkueeseen syyskuussa 2022,Big blow for Ghana as Spain names Nico Williams in squad for September friendly matches  GhanaWeb. Viitattu 18.10.2022.  jolloin hän debytoi Kansojen liigan ottelussa Sveitsiä vastaan. Ensimmäisen maaottelumaalinsa hän teki saman vuoden marraskuussa Jordaniaa vastaan.

Williams pelasi MM-kilpailuissa 2022 Espanjan kaikissa neljässä ottelussa. Avauskokoonpanossa hän oli ottelussa Japania vastaan. Espanjan mestaruuteen päättyneissä EM-kilpailuissa 2024 hän pelasi avauskokoonpanossa kuusi ottelua eli viimeistä alkulohko-ottelua lukuun ottamatta kaikissa otteluissa. Neljännesvälierässä Georgiaa vastaan hän syötti joukkueensa ensimmäisen maalin ja teki itse kolmannen. Loppuottelussa Englantia vastaan hän teki toisen jakson alussa 1–0-johtomaalin.

 Yksityiselämä 
Nico Williamsin isoveli Iñaki Williams on Ghanan maajoukkueessa pelaava jalkapalloilija.

 Lähteet 

 Aiheesta muualla 
 Nico Williamsin tilastot BDFutbol-sivustolla 
 Nico Williamsin tilastot Soccerway-sivustolla 

Luokka:Espanjalaiset jalkapalloilijat
Luokka:Jalkapallon Euroopan-mestarit
Luokka:Vuonna 2002 syntyneet
Luokka:Elävät henkilöt